که څه هم چي دا عقیده د شریعت له مخي مردوده او کفر یې بولي او په دې لاره کي د حسین بن منصور حلاج په څېر ډېرو نورو کسانو سرونه بایللي دي خو څرنګه چي دولت لواڼي هم، د ارزاني خویشکي په څېر، په هندوستان کي ژوند کاوه نو د مُلایانو زور هلته نه په رسېدی:

چي په لا اله مي غیر وجود نفی که

روحاني بادشاه مي ناست پر تخت د دل کوت

که نظر مي د صفات پر عالم وکه

بې اشنا مي نه جهان نه ځان نه بل کوت

د یقین په نظر یو راته ښکاره شو

چي اول مي د ګومان په سترګو سل کوت

د وحدت په باغ څړه بې سره ګډ شوم

ګل او خار مي یو لیدل زاغ مي بلبل کوت

زه فقیر دولت هرګز په میان کي نه وم

دلبر خپل جمال پخپلو سترګو تل کوت